cyanic-selkie/wikianc huggingface dataset:
Kakao (drikk)
Kakao, eller varm sjokolade, er en drikk tilberedt av kakaopulver og sukker, blandet med varm melk eller vann. Man kan også lage kakao ved å smelte sjokolade og spe det med melk. Enda en metode er å ha ferdigblandet pulver i varm melk eller vann. Drikken ble populær i Europa etter at kakao ble introdusert etter oppdagelsen av nåværende Mexico.
Kakao kan serveres med vispet kremfløte, iskrem eller marshmallows øverst i koppen.
Nyere forskning har antydet at kakao kan gi en god helseeffekt på grunn av høyt innhold av antioksidanter.
Wang Haitao
Wang Haitao (født 2. desember 1989 i Heilongjiang) er en kinesisk rullestolcurlingspiller. Han har to VM-bronsemedaljer som fremste meritter, og har vært skip på det kinesiske landslaget siden 2008.
Han begynte med rullestolcurling i 2007, og debuterte for Kina ved kvalifiseringsmesterskapet for VM i 2009.
Idrettskarriere
Wang var skip ved kvalifiseringsmesterskapet for VM i rullestolcurling 2009 i Vancouver i Canada. Kina kom på 2.-plass i kvalifiseringsmesterskapet, etter at de tapte finalen 1-13 for Russland, men ble kvalifisert til VM i 2009. I VM kom Kina på 8.-plass. I 2010 vant Kina kvalifiseringsmesterskapet for VM i rullestolcurling 2011, og ved VM 2011 kom Kina på 5.-plass.
Ved VM i rullestolcurling 2012 fikk Kina bronse, de slo Slovakia 7-4 i bronsefinalen. Ved neste VM, i 2013, kom de også på 3.-plass, denne gangen slo de USA 6-5 i bronsefinalen.
Han var også skip ved Paralympiske vinterleker 2014 i Sotsji i Russland, der det kinesiske laget kom på 4.-plass. Her tapte de 3-7 for Storbritannia i bronsefinalen.
Antti Lindtman
Antti Ilmari Lindtman (født 11. august 1982 i Vanda) er en finsk politiker for Finlands sosialdemokratiske parti. Han har vært medlem av Finlands riksdag siden 2011.
Vomeronasalorganet
Vomeronasalorganet, Det vomeronasale organ er et sanseorgan for lukt som finnes hos mange virveldyr, også hos mennesker. Organet ble først beskrevet av den danske kirurgen Ludvig Jacobson (1783–1843) i 1811. Derfor kalles det også Jacobsons organ.
Det vomeronasale organet sitter i en tosidet kanal, som finnes fremst i neseskilleveggen (ganetaket). Hos mange dyr aktiveres organet når det trekkes nesesekret inn i kanalen. Det skjer når dyrene trekker overleppen oppover med en karakteristisk grimase kalt flehmen, eksempelvis hester. Elefanter bruker snabelen til å avsette luktstoffene i organet, som sitter i ganetaket, mens en rekke krypdyr, for eksempel slanger og øgler, gjerne bruker tungen.
Nekropolis (band)
Nekropolis er et postpunk-band som ble startet Oslo i mars 1982 av eksilgrekeren Zlat (gitar, synth, vokal, progr) og Math (vokal, synth) fra Oslo. Førstnevnte kom fra rockebandet Medusa og new wave-bandet Lumbago, mens Math hadde sin bakgrunn fra punkband som Squirms og postpunk-duoen LiK, i tillegg til flere fanzine-utgivelser.
Historie
Duen kalte seg først The New Europeans, men endret navnet til Nekropolis etter en linje på The Clash-sporet «Ghetto Defendant» fra Combat Rock (1982).
Sommeren og høsten '82 spilte Nekropolis inn det som skulle bli deres debutalbum i Zlats eget Weird Studios. Sounden deres var elektronisk og postmoderne, men inspirasjon fra etnisk musikk skinte også gjennom. Sammen med tekster som pekte på politiske temaer som Tyrkias invasjon av Kypros og andre sosiale tabuer som svarte skandinaver og vanskapte mennesker, skilte Nekropolis seg ut og bandet fikk mye oppmerksomhet og ros fra kritikere da albumet ble utgitt i november 1982.
Som duo gjorde de sin live-debut 17. september, sammen med Holy Toy, ved åpningen av nybygget til Statens kunstakademi. Men etter en håndfull konserter – eller multimedia-forestillinger på grunn av alle videoene og lysshow – for å promotere utgivelsen, flyttet Zlat tilbake til Hellas, hvor han ga ut ytterligere to album under sitt eget navn. Math startet det norrøne postpunkbandet Ym:Stammen som holdt det gående til 1999.
Inspirert av et ønske fra Hommage Records om å gjenutgi debutalbumet på CD i 2009 bestemte Zlat og Math seg for å gjenforenes for en session ved Lollipop Studios i Thessaloniki, Hellas i juli 2009. I løpet av sommeren og høsten produserte de 14 nye spor, som ble utgitt på CD i februar 2010 på Likvidér Records. Vokalisten The Moron (ex-Betong Hysteria) deltok i studio som tredje medlem og medkomponist.
Eastland County
Eastland County er et fylke i den amerikanske delstaten Texas. Det ligger i de sentrale delene av staten. Det grenser mot Stephens County i nord, Palo Pinto County i nordøst, Erath County i øst, Comanche County i sørøst, Brown County i sør, Callahan County i vest og mot Shackelford County i nordvest.
Azanus jesous
Azanus jesous er en av blåvingene, en dagaktiv sommerfugl i gruppen glansvinger.
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Hodet er smalt foran, palpene er store og fremoverrettet. Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. Antennene sitter over og helt inntil fasettøynene. Antennene er trådformet og består av sylindriske ganske like ledd. Antenneklubben er flat eller skålformet.
Øst-Tysklands herrelandslag i håndball
Øst-Tysklands herrelandslag i håndball var det mannlige landslaget i håndball for Øst-Tyskland. Det representerte landet i internasjonale håndballturneringer, og ble regulert av Deutscher Handballverband. Landslaget deltok i sin første internasjonale turnering i 1964 og den siste i 1990.
Azanus jesous
Indre organer
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Filosofiåret 1922
Filosofiåret 1922 er en oversikt over hendelser, utgivelser og personer med tilknytning til filosofi i 1922.
Azanus jesous
Larven
Larven har generelt tykk hud og er ganske hardføre. Bak hodet, på bryststykket, som består av tre ledd, er det tre par bein. Lengre bak har larvene noen bukføtter, som ikke er egentlige bein, men utvekster larven kan bruke til å holde seg fast. Lengst bak har den en analfot.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Azanus jesous lever i fjellet, på steder der næringsplanten lever.
Vingene holdes sammenlagt opp og ut fra kroppen, og vingeundersiden gir sommerfuglen en viss kamuflasje og beskyttelse.
Voksne glansvinger lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.
Paringen skjer ved sammenkobling mellom de to kjønnene. Eggene legges direkte på næringsplanten.
Larven lever som plantespiser på ulike planter i planteslekten Acacia. Larven er radikalt forskjellige fra de voksne, både i levevis og i kroppsbygning. Den lever som plantespiser. Larvens kroppstemperatur er mellom 35 og 38 grader C°. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge.
Barney Oldfield’s Race for a Life
Barney Oldfield's Race for a Life er en amerikansk stumfilm fra 1913, regissert av Mack Sennett.
Azanus jesous
Levevis
Azanus jesous tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) glansvingen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Barney Oldfield’s Race for a Life
Handling
Den dydige Mabel avviser de upassende fremskrittene fra en skurk.
Azanus jesous
Systematisk inndeling
Slektskapet innen gruppen glansvingene er avklart i ulik grad. Derfor kan endringer skje. Det har vært ulike måter å dele gruppen inn i.
Barney Oldfield’s Race for a Life
Handling
Men den rasende skurken, sammen med hans håndlangere, griper deretter Mabel og lenker henne fast til et jernbane-spor. Mabels engstelige kjæreste henvender seg deretter til den store Barney Oldfield i håp om å få hjelp. Han hopper i racerbilen sin, og skynder seg til unnsetning.
Hišām ibn ʿAbd al-Malik
Hišām ibn ʿAbd al-Malik (arabisk: ; født 691, død 6. februar 743 AD/71-125 AH) var den tiende kalifen av Umajjadekalifatet fra 724 til 743. Hišām var oppkalt etter sin mors far. Da den eldre broren, kalif Yazīd II, døde i 724 arvet han et rike med utallige problemer. Til tross for dette kom hans styre til å bli effektivt, og han klarte å holde sammen Umajjaderiket som en politisk enhet. Hans styre ble langvarig og effektivt, og noen av reformene igangsatt av ʿUmar II fikk nytt liv.
Hišām måtte hanskes med en rekke opprør mot sitt styre, og det var også under Hišām at umajjadene led nederlag mot frankerne i slaget ved Poitiers i 732. Til tross for militære suksesser mot berberske opprørere i Nord-Afrika, mot Zayd ibn ʿAlī og så langt øst som i India, var suksessen mot Det bysantinske riket blandet og hans styrker presset tilbake i Kaukasus og Sentral-Asia, og abbasidene økte stadig sin makt.
Limb-girdle
Limb-girdle er en autosomalt dominant eller recessivt arvelig muskelsykdom som skyldes en mutasjon i et gen som koder for et av proteinene i musklenes cytoskjelett.
Etiologi og patogenese
Limb-girdle («Limb» av engelsk – «ekstremitet/lem», «girdle» av engelsk – «korsett») er en sjelden muskelsykdom som skyldes én av 15 (foreløpig) kjente mutasjoner. De fleste av disse mutasjonene har til felles at de fører til dysfunksjon av proteiner som er nødvendig for å binde sammen de kontraktile filamentene inne i muskelcellen med cellemembranen. Sykdommen har dermed mange patogenetiske fellestrekk med Duchennes muskeldystrofi.
5 av disse mutasjonene har dominant arvegang, mens resten har recessiv.
Klinikk
Sykdommen manifesterer seg klinisk som oftest allerede i de tidlige barneårene. Den progredierer da i ulik hastighet avhengig av mutasjonsformen (over perioder på alt mellom 1-2 år og 20-30 år). Symptomene karakteriseres av svakhet i de proksimale muskelgruppene (lår og overarmer) og nedsatte eller utslukkede senereflekser. At affeksjonen rammer de proksimale muskelgruppene har følgende praktiske konsekvenser for pasienten:
Etterstad videregående skole
Etterstad videregående skole er en videregående skole på Etterstad i bydel Gamle Oslo i Oslo. Skolen ble etablert som Christiania maritime skole i 1890, da beliggende på Grünerløkka. Skolen fikk senere navnet Oslo maskinistskole, før den ble Oslo teknisk-maritime skole (OTMS) i 1957. 1. januar 2001 ble Oslo kokk- og stuertskole (OKSS) slått sammen med OTMS, og den nye skolen fikk da dagens navn, Etterstad videregående skole.
Dagens bygninger er tegnet av Frithjof Stoud Platou og oppført i 1964. Skolen fikk i 2004 et tilbygg med blant annet et nytt bibliotek. Skolen fikk også rehabilitering av de gamle lokalene i 2007.
Fra 2014 fikk skolen en avdeling på Sogn, i verkstedsbygget til nedlagte Sogn videregående skole under navnet Etterstad videregående skole, avdeling Ullevål.
Oslo kokk- og stuertskole
Oslo kokk- og stuertskole (OKSS) ble etablert i 1957, og slått sammen med OTMS til Etterstad vgs i 2001.
ECPAT
Bokstavene i ECPAT står for "End Child prostitution, child Pornography And the Trafficking of children for sexual purposes". (Avslutt barneprostitusjon, barnepornografi og barnehandel).
ECPAT anslår at mer enn en million barn rundt om i verden er barneprostituerte, mange av dem lever i fangenskap og under slavelignende forhold. ECPAT arbeider for etablere et globalt lovverk som gir barn beskyttelse mot kommersielle seksuelle overgrep. ECPAT arbeider også blant barneprostituerte for å øke deres selvbevissthet, slik at barna selv settes i stand til å protestere mot overgrep.
Fjordfiskenemnda
Fjordfiskenemnda ble opprettet i 2014 for å gi råd om forvaltningen av fjordfiskeriene i Norge, særlig med vekt samisk bruk og denne brukens betydning for samiske lokalsamfunn.
Nemnda skal arbeide med saker som fiskereguleringer, tiltak for å styrke kyst- og fjordfiske, og fastsettelse av fjordlinjer som avgrenser de større fartøyenes fiske inne i fjordene.
Fiskeridirektoratets regionkontor i Finnmark fungerer som sekretariat for Fjordfiskenemnda.
Medlemmer
Fjordfiskenemnda er sammensatt av seks medlemmer med personlige varamedlemmer. Sametinget oppnevner tre medlemmer og Finnmark, Troms og Nordland fylkeskommuner oppnevner ett medlem hver.
Den store kunstige elva
Den store kunstige elva (النهر الصناعي العظيم) i Libya er verdens største system for transport av drikkevann. Rørledninger bringer fossilt vann fra Det nubiske sandsteinakvifersystemet sør i landet til jordbruk og byer langs middelhavskysten. Siden 1993 har «elva» levert vann til Benghazi, siden 1996 til Tripoli, og videre utbygging pågår fortsatt. Hovednettet består av rør med diameter på 4 meter, og det rundt 5,000 km lange nettverket har kapasitet til å frakte over 6 millioner kubikkmeter vann daglig.
Kunstige vannreservoarer i utkanten av de store byene sikrer stabil vanntilførsel også ved varierende forbruk. Det betongkledde reservoaret Grand Omar Mukhtar utenfor Benghazi som sto ferdig i 2007, har en diameter på over 800 m og en dybde på over 30 m, og var verdens andre største menneskeskapte reservoar da det ble oppført.
Rundt 70 prosent av vannet går til jordbruk. Prisen bønder betaler for vannet er omtrent halvparten av prisen vanlige forbrukere betaler. Jordbruket gir både økt lokal matvaresikkerhet og eksportmuligheter, men det er lite trolig at det ville vært konkurransedyktig uten de subsidierte vannprisene.
Historie
Prosjekteringen startet i 1981. Arbeidet ble ledet av KBR, tidligere Brown & Root, og hovedkontraktøren var det sørkoreanske Dong Ah-konsortiet. I 1983 opprettet de libyske myndighetene organisasjonen the Great Man-made River Management and Imple mentation Authority (GMRA) for å planlegge og føre tilsyn med utbyggingen, og senere ta ansvaret for daglig drift. Organisasjonen har hovedkontor i Benghazi. 28. august 1984 la statsleder Muammar al-Gaddafi ned grunnsteinen for rørfabrikken i Brega, og prosjektet var i gang.
I første fase ble den østlige delen av systemet bygget ut. 1,900 km rørledning ble lagt ut for å føre drikkevann fra akviferne i Sarir- og Tazerbo-områdene til Sirte og Benghazi. Første fase sto ferdig i september 1993. Byggingen ble finansiert gjennom beskatning av olje, tobakk og turisme, og internasjonal økonomisk støtte var ikke nødvendig.
Andre fase var utbyggingen av den vestlige delen av systemet. Rørledninger ble lagt for å bringe vann fra Murzuk-bassenget sør for Jabal Fezzan / Jabal Hasouna (Jabal betyr «fjell») til Tripoli. Grunnsteinen var allerede lagt 26. august 1989, og 1. september 1996 ble det første vannet levert til hovedstaden. Byens gamle rørnett brøt imidlertid først sammen under det høye trykket og førte til flom.
Mens Libya i prosjektets oppstart manglet teknisk kompetanse, og mesteparten av arbeidet ble gjort av internasjonale selskaper, har landet etterhvert tilegnet seg lokal ekspertise på hydrologisk ingeniørvitenskap, og i 2006 ble 70% av arbeidet gjort av libyere.
Pågående og fremtidig utbygging
I tredje fase blir brønnfelt i Kufra-området koblet til det østlige nettet gjennom en 380 km lang rørledning. Dette prosjektet var planlagt ferdigstilt i slutten av 2011, men det blir mest sannsynlig forsinket av borgerkrigen i Libya. I et av NATOs bombetokt 22. juli 2011 skal det ha blitt gjort skade på rørfabrikken i Brega, en av de to fabrikkene som leverer rør til prosjektet, men omfanget av skaden er ikke kjent. På en pressekonferanse 26. juli forklarte NATO angrepet med at bygninger på fabrikkområdet skal ha blitt brukt til å oppbevare militært utstyr. Ifølge NATO skal det ha blitt skutt ut raketter fra fabrikkområdet, og på pressekonferansen ble det vist etterretningsbilder som blant annet viste en BM-21 rakettartelleritruck der.
Fjerde fase innebærer utbygging av Ghadarnes-feltet i vest og/eller Jaghboub-feltet i øst med tilkobling til Tobruck. Det er foreløpig ikke helt klart hva som vil bli inkludert i denne prosjektfasen.
I femte og siste fase er det planlagt at det vestlige og det østlige nettet skal knyttes sammen.
Vannressurser
I den østre delen av landet har Kufra-bassenget blitt estimert til å holde 20,000 km³ vann. Sør for Tazerbo møter bassenget Sirt-bassenget, estimert til å inneholde 10,000 km³ vann. I den vestre delen av landet ligger Murzuk-bassenget sør for Jabal Fezzan, estimert til å holde 4,800 km³. Nord for Jabal Fezzan ligger Hamadah- og Jufrah-bassengene, som strekker seg nordover mot Middelhavet.
Fossilt vann kan ha svært høy vannkvalitet. Generelt synker vannkvaliteten nordover mot Middelhavet, fordi grunnen skifter fra kontinental sandstein til marin kalkstein som kan ha et høyt saltinnhold. Vannkvaliteten i Kufra-bassenget er ypperlig, og kvaliteten i Murzuk-bassenget skal være svært god. I de andre bassengene er vannet også egnet til drikkevann, men kvaliteten reduseres nordover.
Vannet er datert til å være rundt 40,000 år gammelt. Akviferne har ikke lenger tilløp av betydning, så de vil til slutt tørrlegges. Anslagene for hvor lang tid det vil ta varierer svært mye. Tidlig ble det anslått at vannet ville holde i minst 50 år, men muligens mye lengre. FN har beregnet at reservoarene kan inneholde hele 373,000 km³ vann, og at rundt 9,000 km³ kan pumpes ut. Hvis det nåværende forbruket på 6 millioner m³ daglig videreføres vil dette holde i 4,000 år.
Viktigere for prosjektets fremtid er trolig prisen på avsaltingsteknologi. Prisen på avsalting har sunket fra rundt 5,5 USD per kubikkmeter i 1979 til rundt 0,55 USD i 1999, og noen mener at avsalting er i ferd med å bli et konkurransedyktig alternativ til dagens transport av fossilt vann.
Mathias Wærn
Mathias Wærn (født 1725, død 1789) var en norsk forretningsmann, mest kjent for sitt eierskap i Moss Jernverk årene 1748 til 1766 sammen med Erik Anker.
Mathias Wærn var født på Fredrikshald (Halden) og var sønn av handelsmannen Peder Morten Wærn og Kirstine Colbjørnsdatter. Sammen med Erik Anker drev han først et såpekokeri på Fredrikshald, deretter kjøpte de to opp Moss Jernverk og begynte der produksjon av kanoner for det dansk-norske forsvaret.
Cato Bruarøy
Cato Bruarøy (født 1970 i Os i Vestland) er en norsk karateutøver og sensei. Han er europamester i karategrenen wado-karate (2006), verdensmester i karategrenen shito ryu-karate (1999) og norgesmester i karate.
Bruarøy er hovedinstruktør for karateorganisasjonen WIKF Norge, leder for teknisk komite i Norges Kampsportforbunds karateseksjon og norsk representant og instruktør i selvforsvarssystemet Israeli Military System of Self Defence - Krav Maga. Han har trent karate siden han var 12 år og er gradert 7. dan svart belte. Han trener og underviser også i de kinesiske helseøvelsene taiji, qigong og taijiwuxigong.
Bruarøy er utdannet siviløkonom fra Norges Handelshøyskole. Han er styreleder og største eier i kommunikasjonsbyrået Kime Kommunikasjon AS i Bergen.
Bruarøy har vært engasjert som kommunikasjonsdirektør og informasjonssjef i Fiskeri- og havbruksnæringens landsforening (FHL), arbeidet som vaktsjef og finansjournalist i Dagens Næringslivs nyhetsbyrå TDN Finans og vært aksjefondsanalytiker og webredaktør i Acta-konsernet. Siden 2003 har han arbeidet som informasjonsrådgiver med finans, strategi og krisehåndtering som fagområder.
Skridulaupen
Skridulaupen er et fjell nord for Rauddalsvatnet i Skjåk kommune i Innlandet. Den høyeste toppen har en høyde på 1 962 meter over havet. Primærfaktoren på 712 meter er blant de 200 høyeste i Skandinavia. To kilometer øst for hovedtoppen ligger en annen topp med en høyde på 1 949 meter over havet.
Toppen har gitt navn til turisthytta Skridulaupbu rett sør for fjellet.
Dystrofin
Dystrofin (fra gresk «dårlig fôret») er et protein som er med på å danne cytoskjelettet i muskelcellene. Det sørger for å forbinde de kontraktile filamentene inne i muskelcellen med proteiner i cellemembranen, og dermed stabilisere cellen.
Halocyprida
Halocyprida er den ene av to ordener (den andre er Myodocopida) av gruppen Myodocopa, under klassen av muslingkreps, som er små krepsdyr. Denne ordenen har 2 underordener, 3 familier, og enten 241 arter eller noen tusen arter, avhengig av hvilken klassifikasjon som anvendes. Skillene mellom de ulike gruppene av muslingkreps er usikre, og stort sett basert på morfologi snarere enn molekylær analyse.
Anatomi og levevis
Som en del av Myodocopa-gruppen ha Halocyprida-artene mykt skall (carapax) på overkroppen (thorax) og lang ytter-gren (i stedet for lang inner-gren) på andre antenne-par. Det særegne for Halocyprida er at antennen sitter på et feste som mangler den nebb-liknende utveksten (rostrum) som vi finner hos Myodocopida. Dessuten er 5. og 7. ledd av underkroppen annerledes enn hos Myodocopida. Individene er som regel rundt 1 mm lange.
Dystrofin
Patologi
Mutasjoner i dette proteinet har alvorlige konsekvenser for muskelfunksjonen. Sykdommene limb girdle, Duchennes muskeldystrofi og Beckers muskeldystrofi skyldes alle mutasjoner som affiserer funksjonen av dystrofin.
Halocyprida
Anatomi og levevis
Alle artene i gruppen lever i saltvann. Det finnes mange planktoniske arter i denne gruppen, men mange lever nær bunnen. De pløyer seg igjennom bunnslammet og eter detritus og alger.
Taksonomi
Taksonomien til muslingkrepsene er omstridt og inneholder vanskelig systamiserte grupper. Det er generelt omstridt å fin-inndele organismer taksonomisk. En vanlig oppdeling anerkjenner muslingkreps som en av seks ulike klasser av krepsdyr. En moderne oppdatering av systematikken gis av Martin and Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: - og i hovedregel WoRMS-databasen.
Jan Brewer
Janice Kay Brewer (født 26. september 1944 i Hollywood, California) er en amerikansk republikansk politiker. Hun var guvernør i delstaten Arizona fra 2009 til 2015.
Brewer var medlem av underhuset i Arizonas lovgivende forsamling fra 1983 til 1986, medlem av delstatens senat fra 1987 til 1996, og Arizonas delstatssekretær (Secretary of State, tilsvarende innenriksminister) fra 2003 til 2009.
Brewer etterfulgte Janet Napolitano, som i 2009 gikk av som guvernør for å tiltre som USAs sikkerhetsminister. Da Arizona ikke har en egen post som viseguvernør, er det innenriksministeren ("state secretary") som i slike tilfeller rykker opp til guvernørstillingen.
Hun er av engelsk og norsk avstamning med morfar fra Hurdal i Akershus, Emil Theodor Bakken (1875–1938) og mormor Kari (Carrie) Nelson (1870–1918) født i Minnesota og med slekt fra Tynset, Hedmark.
Borge kirke (Nordland)
Borge kirke ligger på Borg i Vestvågøy kommune i Nordland. Kirka er ei kvadratisk kirke bygd i betong i 1986. Den ble innviet 31. mai 1987 og har 350 plasser. Arkitekt for kirka var Knut Gjernes.
Esakiozephyrus
Esakiozephyrus er en slekt av glansvinger som tilhører underfamilien stjertvinger (Theclinae).
Utseende
Små til middelsstore (vingespenn ca. 30 millimeter) stjertvinger med en kort stjert på bakvingen. Oversiden er matt blålig eller fiolett med svarte ytterkanter. Undersiden er lysbrun med to brune eller hvite, oppbrutte tverrstreker.
Borge kirke (Nordland)
Dagens kirke er minst den sjette som har stått i Borge. Borge kirke er første gang nevnt i skriftlige kilder i et dokument fra 1335. Ei kirke på Borge ble bygd i 1798, ombygd i 1877 og brant ned i 1896. Ei ny kirke ble innviet i 1898. Denne kirka brant ned 14. februar 1983. Da den nye kirken ble bygget var arkitekturen omstridt lokalt. Kritikerne hevdet at det så ikke ut som en tradisjonell kirke og den ble omtalt som «hoppbakken». Kritikken gikk imidlertid fort over og det er i dag en populær kirke.
Brannen i kirken fra 1898 ble oppdaget midt på dagen 14. februar 1983. Den ble raskt overtent og var ikke mulig å redde, selv om brannvesenet var raskt på stedet. Sokneprest Bjørn Mathiassen hadde prøvd å ta seg inn i kirken for å redde verdier, men tykk røyk hindret han. Røykdykkere fra brannvesenet fikk imidlertid reddet ut altersølvet, døpefonten, brudestolene, bilder, bøker, de liturgiske klærne, lysekroner og tavla over de falne under krigen. Frem til ny kirke sto ferdig fire år senere, ble Buksnes kirke på Gravdal brukt.
Esakiozephyrus
Utbredelse
Gruppen er utbredt i fjellområdene i og rundt Himalaya, de fleste artene lever i Tibet og Kina.
Ungarns parlament
Ungarns parlament (ungarsk: Országház, som betyr Landets Hus eller Nasjonens Hus) er nasjonalforsamlingen i Ungarn og har ett kammer med 199 medlemmer, som velges for fire år av gangen. Parlamentet har siden 1902 holdt sine møter i parlamentsbygningen i Ungarns hovedstad Budapest. Parlamentetsbygningen ligger på Kossuth Lajos tér på Pest-siden av Budapest, ved Donaus venstre bredd.
Parlamentet er landets lovgivende makt. Ett hundre og seks representanter velges fra enmannskretser og 93 fra nasjonale lister. Ungarns valgordning ble anvendt første gang i 2014. Før dette hadde parlamentet 386 representanter.
Parlamentet velger både Ungarns president og landets statsminister.
Bygningen
Parlamentsbygningen er en turistattraksjon og et vartegn for Budapest, samtidig som den er den største bygningen i Ungarn. Stilen er nygotisk og arkitekt er Imre Steindl. Bygningen har en symmetrisk fasade og en sentral kuppel. Kuppelen er i nyrenessanse-stil. Innsiden av parlamentsbygget er også symmetrisk og har dermed to identiske parlamentssaler, hvor den ene delen brukes til politikk og den andre til guidet omvisning.
Parlamentsbygningen er 268 meter lang og 123 meter bred. Innsiden inneholder 10 bakgårder, 13 person- og godsheiser, 27 porter og 691 rom. Med en høyde på 96 meter, deler bygningen tittelen som den høyeste i Ungarn sammen med Stefanskatedralen. Høyden på 96 meter er ikke tilfeldig, tallet 96 refererer til Ungarns 1000års-jublieum i 1896 og erobringen av det som skulle bli Kongedømmet Ungarn i 896.
Hovedfasaden har utsikt mot elven Donau, men den offisielle hovedinngangen er fra plassen på østsiden av bygningen. Innvendig og utvendig på bygningen er det til sammen 242 skulpturer på veggene. Fasaden er utsmykket med statuer av Ungarske regenter, herskere fra Transylvania og kjente militære. På er det skulpturer som avbilder forskjellige samfunnslag, det blir derfor sagt at hele samfunnet er avbildet på veggene. Våpenskjoldet til Ungarn er avbildet over vinduene. Den østre trappen, som fungerer som hovedinngang, er flankert av to løver.
En av de mest berømte delene av bygningen er den heksadekagonale (sekstensidede) hovedhallen, som tilgrenser begge kamrene; Underhuset og Overhuset. Her finner man også Ungarns krone utstilt, denne har vært utstilt i parlamentsbygningen siden år 2000.
Historie
Budapest ble forent av tre byer i 1873, Buda, Óbuda og Pest. Den lovgivende institusjonen vedtok syv år senere å bygge en ny parlamentsbygning som skulle gi uttrykk for nasjonens suverenitet. En internajonal konkurranse ble avholdt, og arkitekten Imre Steindl vant. Byggearbeidet startet i 1885, og bygningen ble innviet i anledning Ungarns 1000års-jubileum i 1896. Bygningen ble ferdigstilt i 1904. Rundt 100 000 mennesker var involvert i bygningsarbeidet, hvor til sammen 40 millioner mursteiner, en halv million edelstener og 40 kilo gull ble brukt.
Under kommunistregimet i Ungarn ble en rød stjerne plassert på toppen av kuppelen på parlamentsbygningen, stjernen ble fjernet i 1990 etter kommunismens fall. Den røde stjernen er i dag utstilt inne i parlamentsbygget.
Fylkesvei 4072
Fylkesvei 4072 går mellom Svennevik og Syrdal i Lindesnes kommune. Veien er 1,9 km lang.
Før 1. januar 2010 hadde veien betegnelsen fylkesvei 459.
Frem til 2019 hadde veien betegnelsen fylkesvei 409 (Vest-Agder).
Danfoss
Danfoss er en global produsent av komponenter og løsninger innen kjøle- og varmeteknikk. I 2008 hadde selskapet 31 717 ansatte og hovedkontoret ligger i Nordborg i Danmark. Selskapet er familieeid og ble etablert i 1933 av Mads Clausen. Det mest kjente produktet er termostater for varmeregulering.
Heidi Marie Vestrheim
Heidi Marie Vestrheim (født 11. april 1977 i Øystese) er en norsk musiker, låtskriver og programleder.
Karriere
Vestrheim startet sin musikerkarriere som vokalist i bandet Atakama som utga platen Lush i 2000. Solodebuten kom i 2003 med EP-en Pigs, fulgt opp året etter med hennes første soloalbum Signs and Fiction. Vestrheim ble i 2005 med på Tysklandturneen til det norske bandet Ephemera. I 2006 ga hun ut sitt andre soloalbumet, Beautiful Houses.
Vestrheim jobbet en periode på Den Nationale Scene i Bergen, hvor hun spilte i På'an igjen, en dramatisering av Jan Eggums viser.
Fra 2008 har Vestrheim flere ganger jobbet som programleder i NRK, blant annet i programmet Julemorgen (2009–2012) på NRK Super, Ut av skapet (NRK1), Superbonden (NRK1), Reiseradioen (NRK P1), Heidi Marie & Co. og Tidenes Morgen (NRK P13)
Hun har bidratt med historien «Knølkvalen Kai» i Godnattboka, utgitt på Skald forlag i 2007. Hun har også gitt ut to quizbøker på Aschehoug og bidratt i boka Barfot på Gyldendal Tiden, samt medvirket i boka Gay Kids – Kule barn som også finnes (Abstrakt forlag). Vestrheim spiller også i barnemusikkbandet Hei kalas.
Heidi Marie Vestrheim har sitt eget plateselskap, BlueBox Records.
Klåved
Klåved (Myricaria germanica), også kalt klåris og tidligere hærbúa, er en liten busk i tamariskfamilien. Arten er den eneste i tamariskfamilien som forekommer i Norge. Klåved er kommuneblomst i Melhus.
Busken blir mellom 0,5 og 2 meter høy. Busken har lysegrå bark, små og smale, blågrønne blad og lyserøde blomster i toppstilte klaser. Klåved har også kapselfrukt med mange frø som har lange hår og spres med vinden. Busken vokser på sand og grus ved elver med sterkt varierende vannstand. I Frostatingsloven kalles busken hærbúa og ble brukt som grenseskille mellom naboer som eide på hver sin side av en elv.
I Norsk rødliste for arter vurderes arten som nær truet på grunn av vassdragsreguleringer, forbygninger og gjengroing med lupiner.
Comanche County (Texas)
Comanche County er et fylke i den amerikanske delstaten Texas. Det ligger i de sentrale delene av staten. Det grenser mot Erath County i nordøst, Hamilton County i sørøst, Mills County i sør, Brown County i sørvest og mot Eastland County i nordvest.
Comanche Countys totale areal er 2 454 km² hvorav 26 km² er vann. I 2000 hadde fylket 14 026 innbyggere og administrasjonssenteret ligger i byen Comanche. Fylket har fått sitt navn etter Comanche-indianerne.
Fylket regnes ofte til regionen Central Texas, da til denne regionens ytre belte av counties.
Fylkesvei 743 (andre betydninger)
I Norge finnes fylkesvei 743 i de følgende fylkene:
Susanne Riess-Passer
Susanne Riess-Passer (født 3. januar 1961 i Braunau am Inn) er en østerriksk politiker (det østerrikske frihetspartiet, FPÖ).
Hun studerte juss ved Universität Innsbruck mellom 1979 og 1984, og avsluttet med den juridiske doktorgrad, og arbeidet deretter som advokatfullmektig. Hun var pressemedarbeider ved nordisk ski-VM 1985-1986 og arbeidet som organisasjonssekretær for Bruderschaft St. Christoph. Siden 1987 arbeidet hun som pressemedarbeider i FPÖ. Hun ble viseformann i partiet i 1995, og var fra 1996 dessuten generalsekretær. Som sådan fikk hun rykte for å være strikt lojal mot partileder Jörg Haider og gjennomføringen av hans vilje i partiet. Derfor fikk hun kallenavnet Königskobra.
I 2000 etterfulgte hun Jörg Haider som partileder i FPÖ, men mange anså henne som en marionett for Haider. Hun var statsråd og dessuten Østerrikes visekansler i koalisjonsregjeringen mellom de konservative (ÖVP) og frihetspartiet under Wolfgang Schüssel fra 2000 til 2003.
Siden 2004 er Riess-Passer administrerende direktør for Wüstenrot-Bausparkasse.
Fylkesvei 770 (andre betydninger)
I Norge finnes fylkesvei 770 i de følgende fylkene:
Pangio
se teksten
Pangio er en gruppe smerlinger. I eldre litteratur går gruppen under navnet Acanthophthalmus.
De er små ferskvannsfisker med en ormeformet kropp. De fleste artene er utbredt i Indokina og på Sundaøyene vest for Wallacelinjen, men det er også fire arter i India.
Den mest kjente arten er kuhliål, som er en populær akvariefisk. Det er imidlertid flere av Pangio-artene som selges under dette navnet.
Arter
Det er nå 32 anerkjente arter i slekten:
Henning Jakob Henrik Lund
Henning Jakob Henrik Lund (født 29. september 1875, død 17. juni 1948), også kjent som Intel'eraq, var en grønlandsk forfatter, mest kjent for å ha skrevet teksten til Grønlands nasjonalsang «Nunarput utoqqarsuanngoravit».
Bevegelsesapparatet
Bevegelsesapparatet består av 206 knokler hos voksne og 300 hos nyfødte, samt over 600 muskler. Enhver bevegelse bygger på et enkelt grunnprinsipp: Et ledd lar to knokler bevege seg i forhold til hverandre når en muskel trekker seg sammen.
Knokler
Bygd opp av stivt og ubevegelig beinvev som i de fleste tilfeller danner et hardt skall omkring hulrommet beinmargshulen. Mange knokler har fremspring som danner feste for muskler. Periost er en tynn bindevevshinne som dekker utsiden av knoklene. Periost inneholder tallrike nociseptorer.
De største knoklene er rørformet, endene på disse kalles leddhoder – epifyser, midtpartiet kalles skaft – diafyse. Osteoblaster driver konstant oppbygging av benvev og osteoklaster nedbrytning av beinvev. Osteocytter vedlikeholder beinmassen. Remodelleringen tilpasses etter bruk, slik at knoklene er tilpasset de belastningene de er utsatt for.
Epifyseskivene er bruskskiver som sitter et stykke fra endeflatene på knoklene. Veksthormoner stimulerer IGF til å kontrollene omdanningen av dette brusket til beinvev. Den delen av epifyseskiven som sitter ut mot knoklenes endeplate, produserer stadig nytt bruskvev. Den andre siden, inn mot knokkelen, omdanner brusket i epifyseskiven til beinvev, slik at knokkelen vokser. Kjønnshormoner stimulerer og medfører en langsom lukking av epifyseskiven, slik at den til slutt lukkes og lengdeveksten opphører i puberteten.
Ledd
Betegnelsen på enhver forbindelse mellom to eller flere knokler. Ofte brukes betegnelsen snevrere, om det som kalles ”ekte ledd” – synovialledd. Her er knoklene atskilt med en leddspalte, og ikke bundet sammen. Dette gir større bevegelighet. Leddflatene er de delene av knoklene som kan komme i kontakt med hverandre, disse er kledd med glatt bruskvev for minimal friksjon.
Leddkapselen Av fast bindevev og omgir leddhodene og leddspalten, slik at et oppstår et hulrom – leddhulen. Knoklene kan også være forbundet med egne, kraftige bindevevsbånd, ligamenter, som forsterker leddkapselen. Mekanoreseptorer i leddkapselen gir konstant beskjed til CNS om stilling og bevegelse. Innsiden av leddkapselen er kledd av synovialhinnen, som produserer en seig, proteinrik leddvæske, som smører leddene og bidrar til ytterligere friksjonsredusering. Bursa – slimposer, kan ligge i forbindelse med eller i nærheten av leddhulen. Disse er synovialhinnekledde hulrom som bidrar til å nedsette friksjon mellom bevegelige strukturer. Leddkapselen, ligamentene og formen på leddflatene avgjør hvilke bevegelsesmuligheter det finnes i et synovialledd.
Enaksede ledd
(Hengselledd) har ofte én leddflate med sylinderform. Bevegelse kan utelukkende skje rundt én omdreiningsakse som er parallell med sylinderen. For eksempel fingrenes ytterledd. Toaksede ledd har leddflate formet som en sadel eller ett egg. Bevegelse kan hovedsakelig skje omkring to leddaksler som står vinkelrett på hverandre. For eksempel tommelens grunnledd.
Mangeaksede ledd
(Kuleledd) tillater bevegelse i alle retninger. For eksempel skulderledd og hofteledd. Endeflatene på to knokler kan også være direkte bundet til hverandre ved bindevev eller brusk. Dette gir liten eller ingen bevegelighet. Her er imidlertid leddene i virvelsøylen et unntak, mellomvirvelskivenes bygning sikrer at de enkelte virvlene kan bevege seg noe i forhold til hverandre.
Fleksjon og ekstensjon beskriver to motsatte bevegelsesakser i sagittalplanet. For eksempel å bøye armen forover (fleksjon) og å trekke den bakover (ekstensjon). Adduksjon og abduksjon beskriver bevegelser medialt og lateral i frontalplanet og betyr at knokkelen føres innover mot midtlinjen (adduksjon) eller utover til siden (abduksjon). Rotasjon betyr at knokkelen dreies om sin egen lengdeakse, enten innover mot kroppen (innoverrotasjon) eller utover fra kroppen (utoverrotasjon).
Kontraktilt vev er en felles betegnelse på vev som har evnen til sammentrekning og dermed kan utføre mekanisk arbeid. Alle muskelceller – muskelfibre, er formet som tråder opptil 30 cm lange. De lengste finnes i tverrstripet muskulatur og dannes ved at flere små celler smelter sammen. Dette gir store celler med flere cellekjerner. Hos fibre som ligger etter hverandre i lengderetningen, er celleskjelettet knyttet sammen ved hjelp av spesielle forankringer i cellemembranen. Slik dannes en vevsstruktur med sammenhengende, parallelle fiberdrag. Tverrstripet muskulatur omfatter all muskulatur som vi bevisst kan trekke sammen eller slappe av. I en muskelfiber er det to hovedtyper av celleskjelettproteiner. Den ene typen har strukturer som minner om bevegelige armer, mens den andre har strukturer som danner mothakerSammentrekning finner sted når armene drar i mothakene slik at de to celleskjelettproteinene beveger seg i forhold til hverandre. Ved hvile er mothakene skjult av en tredje type proteinstruktur, som påvirkes av den intracellulære konsentrasjonen av kalsiumioner (Ca2+). Konsentrasjonen er høyest ekstracellulært, og åpning av spesifikke kanalproteiner i membranen, innebærer en konsentrasjonsendring intracellulært. Dette påvirker proteinene som dekker mothakene, slik at de trekker seg tilbake og mothakene avdekkes.
Skjelettmuskler
Består av parallelle bunter av tverrstripete muskelfibre bundet sammen ved hjelp av bindevev. Muskelfascien er en kraftig bindevevshinne som omslutter hele muskelen. I begge ender samles bindevevet til to kraftige bunter, muskelsenene. Disse forbinder muskelen med to eller flere knokler. Muskelen har sitt utspring fra den knokkelen som vanligvis beveger seg minst, mens den har sitt feste i den knokkelen som beveger seg mest. Enkelte steder er muskelsenene omgitt av seneskjeder av synovialhinne, som reduserer friksjonen mot nabostrukturer. Kraft og varighet av muskelsammentrekninger styres av nerveimpulser fra motonevroner. Effekten av en muskelsammentrekning er også avhengig av bygningsmessige forhold, spesielt hvor muskelen er festet i forhold til leddets omdreiningsakser. Muskler som fester seg på den ene siden av omdreiningsaksen beveger knoklene mot hverandre, slik at leddet flekteres (bøyes). Muskler festet på den andre siden bringer knoklene fra hverandre, slik at leddet ekstenderes (strekkes).
Den maksimale kraften til en muskel er hovedsakelig bestemt av antall muskelfibre og diameteren på hver fiber. De maksimale kraften i en bevegelse avhenger av muskelkraften og avstanden mellom muskelfestet og leddets omdreiningsakse. Jo lenger avstand, desto kraftigere bevegelse. En muskelsammentrekning som forårsaker en bevegelse (og dermed en forkorting av selve muskelen) kalles dynamisk eller isoton. Dersom kraftretningen er feil i forhold til leddets omdreiningsakse, eller dersom bevegelsen er hindret av ytre forhold (for eksempel løfte en for tung gjenstand), blir det ingen bevegelse selv om muskelen arbeider. Slike sammentrekninger kalles statiske eller isometriske, og er blant annet viktig for å hindre bevegelse forårsaket av tyngdekraften, slik at vi holder oss oppreist.
Hodeskallen
Kraniet består av hjerneskallen, som danner en kapsel rundt selve hjernen og ansiktsskallen. Det er ingen skarp overgang mellom de to delene. Hodeskallen består av 22 mindre knokler tett inntil hverandre, atskilt av smale spalter som kalles sømmer eller suturer. I barndommen inneholder suturene fast bindevev som muliggjør vekst, hos ferdig utvokste omdannes mange av suturene til beinvev slik at flertallet av de opprinnelige knoklene inngår i en stor knokkel.
På hver side av hjerneskallens midtlinje er det et pannebein (os frontale), et issebein (os parietale) og et tinningbein (os temporale). Bakhodet dannes av ett stort bakhodebein (os occipitale). I pannebeinet ligger pannebihulene som to små hulrom like over hver øyehule. Bakhodebeinet inneholder foramen magnum, hullet i bunnen av kraniehulen for passasjen av ryggmargen. På hver side av denne åpningen fines to eggformede fremspring som danner leddforbindelsen med den øverste ryggvirvelen eller atlas (første halsvirvel). De to overkjevebeina – maxillae, og underkjeven – mandibula, er de tre største knoklene i ansiktsskjelettet. Overkjevebeinet utgjør gulvet i øyehulen, sideveggen i nesehulen og taket i munnhulen, samt festet for tennene. Underkjeven har form som en bøyle og danner et synovialledd med tinningbeinet på hver side, rett foran ytre øregang. Disse to kjeveleddene tillater en form for hengselbevegelse (munnen åpnes og lukkes) og en sidebevegelse. Kinnbeinet – os zygomaticum, danner sammen med tinningbeinet kinnbeinsbuen.
De mimiske musklene Fellesbetegnelse på en rekke små overfladiske muskler i hodet som beveger ansiktshuden i forhold til hodeskallen, og som dermed forandrer ansiktsuttrykket – mimikken. Disse musklene avviker fra de musklene som beveger knokler i forhold til hverandre. Pasienter med slag får ofte lammelser i denne muskulaturen, som er viktige for at munnen og øynene kan lukkes. De mimiske musklene innerveres av 7. hjernenerve, nervus facialis. Denne kommer ut av kraniehulen rett bak kjeveleddet og går tvers gjennom den store ørespyttkjertelen og sprer seg vifteformet ut til resten av ansiktet.
Tyggemusklene springer ut fra kraniet og fester seg til underkjeven på hver side. Disse fem er ansvarlige for bevegelsen i kjeveleddene. Når tyggemusklene slapper av, bidrar tyngdekraften til at munnen åpnes. Underkjeven kan også senkes aktivt ved sammentrekning av de suprahyoide musklene som er med på å danne gulvet i munnhulen. Flertallet av tyggemusklene innerveres av 5. hjernenerve – nervus trigeminus. Tungen består av tverrstripet muskulatur kledd med slimhinne og hvelver seg opp fra bunnen i munnhulen, rett over de suprahyoide musklene. Tre ulike tungemuskler går på kryss og tvers i tre plan og forklarer hvorfor tungen kan beveges i alle retninger. Tungemusklene innerveres av 12. hjernenerve – nervus hypoglossus.
Årer og nerver til hodet Arteriae carotis communis deler seg i to ved strupehodet, og arteriae carotis interna fortsetter inn i kraniehulen og forsyner hjernen med blod. Arteriae carotis externa går til ansiktet, munnhulen og bihulene. Arteriae meningea media går inn i kraniehulen og forsyner hjernehinnen dura med blod. Ved hodeskader kan denne arterien skades, slik at det oppstår en blødning mellom dura og innsiden av hjerneskallen – et epiduralt hematom. Venene i hodet har et uregelmessig forløp, men de følger som regel arteriene. De tømmer seg i enten venae jugularis interna eller i venae jugularis externa.
Virvelsøylen
Virvelsøylen – columna vertebralis, består av 33 ringformede knokler – ryggvirvler, stablet oppå hverandre slik at de danner virvelkanalen. Øverst er de 7 nakkevirvlene – cervikalvirvler. 12 brystvirvler – torakalvirvler, er forbundet til hvert sitt par ribbein, etterfulgt av 5 bukvirvler – øvre lumbarvirvler. Under disse ligger korsvirvler – sakralvirvler, som er sammenvokst til en knokkel, korsbeinet – os sacrum. Under korsbeinet finnes fire små halevirvler som hos mennesket er sterkt tilbakedannet. Mellom virvlene ligger mellomvirvelhullene som danner åpningen for spinalnervene.
Hver virvel består av en sylindrisk fremre del, virvellegemet, og en buet bakre del, virvelbuen. På buen sitter 7 beintagger som enten danner leddforbindelser mellom virvlene eller er festepunkter for ryggmuskler. Ryggtaggen kan kjennes gjennom huden. I brystdelen danner tverrtaggene leddforbindelser med ribbeina. I de øverste cervikalvirvlene har tverrtaggene små hull hvor arteria vertebralis passerer på vei inn mot kraniehulen. De siste fire taggene står vertikalt og danner små synovialledd, såkalte bueledd, med tilsvarende tagger fra nabovirvlene. Mellomvirvelskivene er bruskskiver bygd opp av en indre del av myk geleaktig masse, med en ytre ring av spesielt sterk brusk. Skivene gjør det mulig for ryggvirvlene å bevege seg i forhold til hverandre, men sørger for at bevegelsesutslagene begrenses slik at ikke ryggmargen kommer i klem.
Ved vanlig oppreist stilling har virvelsøylen en form som gjør at stillingen kan opprettholdes med minst mulig muskelarbeid. Nakkedelen og bukdelen buer noe fremover (ventralt), mens brystdelen og korsdelen buer bakover (dorsalt). Denne hvilestillingen påvirkes av stillingen på bekkenet, som henger sammen med korsbeinet. Skjevt bekken kompenseres ved at virvelsøylen krummer seg sideveis.